શાલિની પણ તો લગ્ન પછીજ અવિનાશની નજરે ચઢી હતી . દીપ્તિની સાદગી , એનો અંતર્મુખી સ્વભાવ , એનું મૌન વ્યક્તિત્વ , એની જૂની પરંપરાગત ટેવો , રીતિરીવાજો અને પ્રણાલિકાઓ , ૨૧ મી સદી પ્રમાણે પોતાની જાતને ન બદલવાની ઝિદ , સાદું જીવન અને ઊંચા ઊંચા વિચારો , મોડર્ન રહેણી કરણી પ્રત્યેનો એનો અણગમો , પાર્ટીઓ અને ડિસ્કોથેકથી એલર્જી …આ બધાજ પાસાઓ જોડે અવિનાશનું વિરોધાભાસી વ્યક્તિત્વ કદી સંતોલન સાધીજ ન શક્યું . સંતોલન સાધવું અશક્ય હતું અને એ ફરજીયાત પણ ક્યાં હતું ?